ประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย[๑] เพื่อปฏิบัติตามข้อผูกพันตามความตกลงการค้าเสรีไทย- ออสเตรเลีย (Thailand Australia Free Trade Agreement) และข้อผูกพันตามพิธีสารว่าด้วยการนำพิกัดศุลกากรฮาร์โมไนซ์อาเซียนมาใช้อาศัยอำนาจตามความในมาตรา๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ ดังต่อไปนี้ข้อ๑ ให้ยกเลิกประกาศกระทรวงการคลังเรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๓๐ ธันวาคม พ.ศ. ๒๕๕๙ข้อ๒ ให้ยกเว้นอากรและลดอัตราอากรสำหรับของในภาค๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ. ๒๕๕๙ที่มีถิ่นกำเนิดจากออสเตรเลีย ตามบัญชีอัตราอากร ๑บัญชีอัตราอากร ๒ บัญชีอัตราอากร๓ และบัญชีอัตราอากร ๔ ท้ายประกาศนี้ข้อ๓ การยกเว้นอากรและลดอัตราอากรตามข้อ๒ ให้เป็นไปตามหลักเกณฑ์และเงื่อนไข ดังต่อไปนี้(๑)ของตามบัญชีอัตราอากร ๑ และของตามบัญชีอัตราอากร ๒ให้ผู้นำของเข้าแสดงหนังสือรับรองถิ่นกำเนิดสินค้าที่ออกตามความตกลงการค้าเสรีไทย- ออสเตรเลีย(๒)ของตามบัญชีอัตราอากร ๓(ก)ให้ผู้นำของเข้าแสดงหนังสือรับรองถิ่นกำเนิดสินค้าที่ออกตามความตกลงการค้าเสรีไทย- ออสเตรเลีย(ข)ของที่มีหนังสือรับรองแสดงการได้รับสิทธิชำระภาษีตามความตกลงการค้าเสรีไทย - ออสเตรเลียสำหรับภาษีในโควตาที่ออกโดยกรมการค้าต่างประเทศ กระทรวงพาณิชย์ หรือหน่วยงานของรัฐที่รัฐมนตรีว่าการกระทรวงพาณิชย์มอบหมายหากอัตราอากรตามบัญชีอัตราอากร ๓สูงกว่าอัตราอากรในโควตาที่เรียกเก็บตามข้อผูกพันภายใต้ความตกลงองค์การการค้าโลกให้อัตราอากรลดลงเหลือเท่ากับอัตราอากรในโควตาที่เรียกเก็บตามข้อผูกพันดังกล่าว(ค)ของที่มีหนังสือรับรองแสดงการได้รับสิทธิชำระภาษีตามความตกลงการค้าเสรีไทย - ออสเตรเลียสำหรับภาษีนอกโควตาที่ออกโดยกรมการค้าต่างประเทศ กระทรวงพาณิชย์หรือหน่วยงานของรัฐที่รัฐมนตรีว่าการกระทรวงพาณิชย์มอบหมายให้อัตราอากรลดลงเหลือร้อยละเก้าสิบของอัตราอากรนอกโควตาที่เรียกเก็บตามข้อผูกพันภายใต้ความตกลงองค์การการค้าโลก(๓)ของตามบัญชีอัตราอากร ๔(ก)ให้ผู้นำของเข้าแสดงหนังสือรับรองถิ่นกำเนิดสินค้าที่ออกตามความตกลงการค้าเสรีไทย- ออสเตรเลีย(ข)ของที่ได้รับยกเว้นอากรและลดอัตราอากรต้องมีปริมาณการนำเข้ารวมกันในแต่ละปีไม่เกินบัญชีปริมาณการนำเข้าท้ายประกาศนี้ทั้งนี้ ไม่รวมการนำเข้าของที่เสียอากรตามอัตราปกติหรืออัตราที่เรียกเก็บตามข้อผูกพันภายใต้ความตกลงองค์การการค้าโลกและมิได้ขอใช้สิทธิการคืนอากร(ค)ของที่นำเข้าเกินกว่าปริมาณตามที่กำหนดในบัญชีปริมาณการนำเข้าท้ายประกาศนี้ให้เสียอากรในอัตราฐานตามบัญชีอัตราอากร๔ หรืออัตราปกติ แล้วแต่อัตราใดจะต่ำกว่าเว้นแต่ผู้นำของเข้าสามารถพิสูจน์ได้ว่าของที่นำเข้าได้ส่งออกจากออสเตรเลียมายังราชอาณาจักรไทยก่อนหรือในวันที่มีการนำเข้าครบตามจำนวนที่กำหนดไว้สำหรับปีปฏิทินใดให้เสียอากรตามบัญชีอัตราอากร ๔ ในปีปฏิทินนั้น โดยให้ถือว่าของที่เกินปริมาณดังกล่าวเป็นการใช้ปริมาณการนำเข้าของของนั้นในปีถัดไป(๔)การนำเข้าของที่มีราคา เอฟ โอ บี ไม่เกินสองร้อยดอลลาร์สหรัฐไม่ต้องแสดงหนังสือรับรองถิ่นกำเนิดสินค้า(๕)ในกรณีที่ผู้นำของเข้าไม่สามารถแสดงหนังสือรับรองถิ่นกำเนิดสินค้าก่อนนำของออกจากอารักขาของศุลกากรแต่ประสงค์จะใช้สิทธิพิเศษทางภาษีศุลกากรในการขอยกเว้นอากรหรือลดอัตราอากรศุลกากรให้แจ้งความประสงค์ และชำระค่าอากรในอัตราปกติไปก่อนข้อ๔ ผู้นำของเข้าต้องปฏิบัติตามพิธีการที่อธิบดีประกาศกำหนดข้อ ๕ ในกรณีที่มีประกาศกระทรวงการคลังที่ออกตามความในมาตรา๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ ให้เรียกเก็บอากรพิเศษเพิ่มขึ้นสำหรับของใดหากของนั้นได้รับยกเว้นอากรหรือลดอัตราอากรตามข้อ ๒มิให้เรียกเก็บอากรพิเศษเพิ่มขึ้นสำหรับของดังกล่าวข้อ๖ ประกาศนี้ให้ใช้บังคับตั้งแต่วันที่๑๓ พฤศจิกายน พ.ศ. ๒๕๖๐ เป็นต้นไปประกาศณ วันที่ ๑๐ พฤศจิกายน พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.บัญชีอัตราอากร ๑ ท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า (แก้ไขเพิ่มเติมประเภทย่อย๐๔๐๔.๑๐.๙๐ ประเภทย่อย ๐๔๐๕.๙๐.๙๐ ประเภทย่อย ๐๔๐๖.๑๐.๑๐ ประเภทย่อย ๐๔๐๖.๑๐.๒๐ ประเภทย่อย๐๔๐๖.๒๐.๑๐ ประเภทย่อย ๐๔๐๖.๒๐.๙๐ ประเภทย่อย ๐๔๐๖.๓๐.๐๐ และประเภทย่อย ๐๔๐๖.๙๐.๐๐)[๒]๒.บัญชีอัตราอากร ๒ ท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า๓.บัญชีอัตราอากร ๓ ท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า๔.บัญชีอัตราอากร ๔ ท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า๕. บัญชีปริมาณการนำเข้าท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย ลงวันที่๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า(ดูข้อมูลจากภาพกฎหมาย) ประกาศกระทรวงการคลังเรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย (ฉบับที่๒)[๓]ข้อ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปภวรรณตรี/จัดทำ๑๕พฤศจิกายน ๒๕๖๐พัชรภรณ์/ตรวจ๑๕พฤศจิกายน ๒๕๖๐ชญานิศ/เพิ่มเติม๑๖มกราคม ๒๕๖๓[๑]ราชกิจจานุเบกษา เล่ม ๑๓๔/ตอนพิเศษ ๒๗๔ ง/หน้า ๘(เล่มที่ ๒)/๑๐ พฤศจิกายน ๒๕๖๐[๒] ประกาศกระทรวงการคลังเรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย (ฉบับที่๒)[๓] ราชกิจจานุเบกษาเล่ม ๑๓๕/ตอนพิเศษ ๓๓๑ ง/หน้า ๒/๒๖ ธันวาคม ๒๕๖๑